FNs ekspedisjonskorpsmedalje

FNs ekspedisjonskorpsmedalje er en militær medalje innstiftet av De forente nasjoner 30. november 1957 til belønning av deltagelse i FNs ekspedisjonskorps utsendt for å overvåke freden ved grensen mellom Egypt og Israel (UNEF I). Medaljen er godkjent til bruk på norsk militær uniform.Heder og ære. Nasjonale og internasjonale dekorasjoner brukt i Norge   , bilag til Forsvarets Forum nr. 5, 2012, Oslo: Forsvarets Forum/Forsvarets Veterantjeneste, 2012,s 43.

Utforming
FNs ekspedisjonskorpsmedalje er utført i bronse og er 35 mm i diameter.John W. Mussell (red.): Medal Yearbook 2013, Honiton: Token Publishing, 2012, s. 195. Adversen viser FNs emblem, et verdenskart sett fra Nordpolen omgitt av olivengrener. I åpningen mellom de to olivenkvistene i medaljens øvre del står innskriften «UNEF» i en bue. Reversen har innskriften «UNITED NATIONS EMERGENCY FORCE». Medaljen er opphengt i et lystgult bånd med lys blå midtstripe og to smale striper i blått og grønt ved hver kant. Fargene og mønsteret symboliserer FNs fredsbevarende rolle i ørkenen mellom de to land.

FNs ekspedisjonskorpsmedalje skiller seg fra FNs Koreamedalje og også fra FN-medaljen, som senere ble innstiftet som en generell medalje for alle FNs fredsbevarende operasjoner.

Tildeling
FNs ekspedisjonskorpsmedalje ble tildelt for nitti dagers tjeneste i UNEF I fra november 1956 til juni 1967. Medaljen er tildelt personell fra Brasil, Canada, Colombia, Danmark, Finland, India, Indonesia, Jugoslavia, Norge og Sverige.«UN Medals: UNEF», United Nations Peacekeeping. I alt  medaljer ble utdelt.«United Nations Medals - United Nations Emergency Force (Egypt) - UNEF», Veterans Affairs, Canadas forsvar.

Referanser

Litteratur
Borts, Lawrence H.: United Nations Medals and Missions. The Medals and Ribbons of the United Nations, MOA Press, 1998, s. 40–41
Heder og ære. Nasjonale og internasjonale dekorasjoner brukt i Norge, bilag til Forsvarets Forum nr. 5, 2012, Oslo: Forsvarets Forum/Forsvarets Veterantjeneste, 2012, s. 43
Mussell, John W. (red.): Medal Yearbook 2013, Honiton: Token Publishing, 2012, s. 202

Eksterne lenker
 «UN Medals: UNEF», United Nations Peacekeeping
 «United Nations Medals - United Nations Emergency Force (Egypt) - UNEF», Veterans Affairs, Canadas forsvar

Kategori:FN-sanksjonerte militære operasjoner og styrker
Kategori:Internasjonale militære utmerkelser
Kategori:Utmerkelser etablert i 1957